cyanic-selkie/wikianc huggingface dataset:
Մարկ Դյուտրու
Կալանավորում
1996 թվականի օգոստոսի 13-ին Դյուտրուն բանտարկվեց։ Դյուտրուին պատկանող հողամասում ոստիկանությունը գտել էր երկու 8-ամյա աղջիկների դիեր, որոնք ձեռքերով կապված էին ։ Դատախազությունը Դյուտրուին մեղավոր է ճանաչել վեց աղջիկների առևանգման և նրանց բռնաբարելու, ինչպես նաև առևանգվածներից չորսին սպանելու համար։ Նա աղջիկներին բռնաբարել ու նկարահանել է տեսախցիկով։ Դյուտրուն դատապարտվել է ցմահ ազատազրկման։ Նրա կինը՝ Միշելը ճանաչվեց մեղավոր ամուսնու կատարած հանցագործություններին աջակցելու համար և դատապարտվեց 30 տարավա ազատազրկման։ 2012 թվականի օգոստոսի 28-ին 16 տարվա ազատազրկումից հետո ազատ է արձակվել և դատարանի վճռով ապրել վանքում՝ խիստ պայմաններում ։
Արտաքին հղումներ
Կատեգորիա:Սերիական մարդասպաններ Կատեգորիա:Ցմահ դատապարտվածներ
Հենրիկ Բատուտա
Հենրիկ Բատուտա (Henryk Batuta), հորինված սոցիալիստ հեղափոխական, լեհ կոմունիստ, ի սկզբանե հայտնվել է Լեհերեն Վիքիպեդիայում։ Հայտնի է որպես Վիքիպեդիայում բացահայտված կեղծիքի օրինակ (մեկ այլ հայտնի օրինակ է Անգլերեն Վիքիպեդիայի Essjay մասնակցի հետ կապված սկանդալը, որի մասին թողարկում էր պատրաստել BBC-ին)։
Պատմություն
Ըստ հորինված կենսագրության՝ Բատուտան ծնվել է 1898 թվականին Օդեսայում, մասնակցել է Ռուսաստանի հետ քաղաքացիական պատերազմին, Էռնեստ Հեմինգուեյի հետ մասնակցել է Իսպանիայի քաղաքացիական պատերազմին։ Նրա մասին հոդվածը ստեղծվել է 2004 թվականի նոյեմբերի 8-ին, և հանրագիտարանում է մնացել 15 ամիս, քանի դեռ չի ներառվել հոդվածների ջնջման ցանկում։
Մինչ կեղծիքի բացահայտումը, հոդվածը բաղկացած էր 10 նախադասությունից, և երկար ժամանակ մնացել էր հոդվածների պատրաստման էջում, ինչը, հնարավոր է, նպաստել է կեղծիքի նման երկար ժամանակահատվածում գոյությանը։ Հոդվածը հայտնիություն է ձեռք բերել այն ժամանակ, երբ նրա մասին նշումներ հայտնվել են լեհական «Գազետա վիբորչավ» օրաթերթում և «Պշեկրույ» ամսագրում ։ Հոդվածին անդրադարձ էր կատարել նույնիսկ բրիտանական «The Observer» ամսագիրը ։
Հոդվածում նաև ասվում էր, որ Վարշավայում «Հենրիկ Բատուտայի փողոցը» կոչվել է ի պատիվ տվյալ կոմունիստական գործչի։ Անունուն կեղծարարները, որոնք ստեղծել են այս հոդվածը, ըստ մամուլի տեղեկությունների, իրենց անվանել են «Բատուտայի բանակ», և իբր ցանկացել են ուշադրություն հրավիրել այն փաստին, որ Լեհաստանում մինչև օրս կան վայրեր, որոնք կոչվում են ի պատիվ կոմունիստական գործիչների, և նրանց կարծիքով, այդ գործիչները նման հարգանքի արժանի չեն։
Կեղծարարությունը հայտնաբերվել է, երբ հոդվածը ներառվել է ջնջման ենթակա էջերի ցուցակում։ Նույնիսկ նրանից հետո, երբ կեղծիքը բացահայտվել է, հոդվածի հեղինակները փորձել են համոզել Լեհերեն Վիքիպեդիայի խմբագիրներին Բատուտայի իսկությունը՝ ներկայացնելով կեղծ տվյալներ և նույնիսկ բեռնել են գրաֆիկական խմբագրիչում խմբագրված նկար, որի վրա պատկերված էր տան ցուցանակ՝ «Հենրի Բատուտայի փողոց» գրությամբ։
Արտաքին հղումներ
Կատեգորիա:Վիքիպեդիայի պատմություն Կատեգորիա:Կերպարներ այբբենական կարգով
Բոգդանովկա (գյուղ, Խիսլավիչսկի շրջան)
Բոգդանովկա (Богдановка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 61 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խիսլավիչսկի շրջանի բնակավայրեր
Վալդիվիա
Վալդիվիա (Valdivia), քաղաք և նավահանգիստ Չիլիում։ Վալդիվիա նահանգի և Լոս Ռիոս տարածաշրջանի համանուն կոմունայի ադմինիստրատիվ կենտրոն։ 2017 թվականի տվյալներով բնակչությունը կազմել է 150,048 մարդ։ Քաղաքը և կոմունան մտնում են Վալդիվիա նահանգի և Լոս Ռիոս շրջանի մեջ ։
Վալդիվիան աշխարհի այն եզակի քաղաքներից է, որը ոչ միայն ցամաքային տարածք ունի երկրագնդի հակառակ կողմում, այլև՝ նույնիսկ բնակավայր ։
Տեղադրություն
Քաղաքը գտնվում է Չիլիի մայրաքաղաք Սանտյագոյից 745 կմ հարավ-արևմուտք։
Նավահանգիստը գտնվում է Վալդիվիա գետի վրա՝ գետաբերանից 20 կմ հեռավորության վրա։
Կոմունան սահմանակից է Խաղաղ օվկիանոսը գտնվում է կոմունայի արևմուտքում։
Առանձնահատկություն
Քաղաքով հոսում են երեք գետեր՝ Կաու-Կաուն հյուսիսում, Կրուսեսը՝ արևմուտքում և Վալդիվիան՝ հարավ-արևելքում։ Երեք գետերի մեջտեղում գտնվում է Թեհա կղզին, որն այժմ գտնվում է քաղաքի սահմաններում։ Սկզբում կղզին քաղաքի սահմանից դուրս էր գտնվում, սակայն այնտեղ սկսեցին բնակություն հաստատել գերմանացի ներգաղթյալները և 1939 թվականից կղզին քաղաքի կենտրոնին միացվեց «դե Վալդիվիա Պեդրո» կամրջով։ 1960 թվականին երկրաշարժից հետո կղզու արևմտյան հատվածի մեծ մասը հայտնվել է ջրի մակարդակից ներքև։
Պատմություն
Քաղաքը հիմնադրել է Չիլիի առաջին նահանգապետ, կոնկիստադոր Պեդրո դե Վալդիվիան՝1552 թվականի փետրվարի 9-ին։ 1810-1811 թվականներին Չիլին դարձել է անկախ պետություն։
1954 թվականին քաղաքում բացվել է համալսարան։ 1960 թվականի մայիսի 22-ին տեղի ունեցած ուժգին երկրաշարժի էպիկենտրոնը գտնվում էր քաղաքի մոտակայքում։ Երկրաշարժի հետևանքով քաղաքը զգալի վնասներ է կրել։
Կլիմա
Քաղաքը գտնվում է հարավային լայնության 39-րդ զուգահեռականում, սակայն Հումբոլդտի ցուրտ օդային հոսանքի պատճառով կլիման զով է և խոնավ, զրոյից ցածր ջերմաստիճան և շոգ շատ հազվադեպ գրանցվում։ Միջին ջերմաստիճանը ամբողջ տարվա ընթացքում տատանվում է +8-ից + 16, + 17 ° C, իսկ տեղումները անձրևի տեսքով կազմում են տարեկան մոտ 2000 մմ, ինչը գրեթե երեք անգամ ավելի է, քան Լոնդոնում։ Ձյունը շատ հազվադեպ է տեղում և արագ հալչում է։
Ժողովրդագրություն
Վիճակագրության ազգային ինստիտուտի մարդահամարի ժամանակ հավաքագրված տվյալների համաձայն՝ կոմունայի բնակչությունը կազմել է 153 577 մարդ, որից 75239-ը տղամարդիկ են, 78338-ը՝ կանայք։
Կոմունայի բնակչությունը կազմում է Լոս Ռիոսի տարածքի ընդհանուր բնակչության 41,1%-ը։ 9,01%-ը կազմում է գյուղական բնակչությունը, 90,99%-ը՝ քաղաքային բնակչությունը։
Արտաքին հղումներ
Կատեգորիա:Չիլիի քաղաքներ
Բոգդանովկա (գյուղ, Տուլչինի շրջան)
Բոգդանովկա (Богданівка), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1923 թվականին։
2001 թվականի տվյալներով Բոգդանովկա գյուղում բնակվում էր 1 023 մարդ։ Բնակավայրը զբաղեցնում է 25949 կմ² տարածք։ Բնակչության խտությունը կազմում էր 39,42 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տուլչինի շրջանի բնակավայրեր Կատեգորիա:Ուկրաինայի գյուղեր Կատեգորիա:1923 թվականին հիմնադրված բնակավայրեր
Բահայի օրենքները
Բահայի հավատի բոլոր ինստիտուտների գործունեությունը հենվում է Բահաուլլայի օրենքների վրա։ Բահաուլլան (Բահայի հավատի հիմնադիրը) պնդում էր, որ ցանկացած հասարակության հիմքում դրված է օրենքը։  Առանց օրենքի չկա կարգ ու կանոն, իսկ կարգ ու կանոնը համատեղ մարդկային գործունեության անհրաժեշտ պայմանն է` լինի դա հոգևոր, մշակութային, տեխնիկական կամ մտավոր։
ՔԻԹԱԲ-Ի-ԱՂԴԱՍԸ` ՕՐԵՆՔՆԵՐԻ ԳԻՐՔԸ
Շողի Էֆֆենդին Բահաուլլայի Քիթաբ-ի-Աղդաս՝ օրենքների գիրքն անվանում էր «Բահաուլլայի ստեղծածներից ամենավեհը», «Բահաուլլայի մտքի ամենալուսավոր ցոլք» և «Նոր Համաշխարհային կարգի ավետում»։ Քիթաբ-ի-Աղդասում գրված օրենքները կոչված են սահմանել ինչպես անհատի, այնպես էլ համայնքի հոգևոր կյանքը։ Բահաուլլայի օրենքները վերաբերում են աղոթքին, պահքին, ամուսնությանը, ամուսնալուծությանը, կրթությանը, թաղումներին, կտակին և ժառանգությանը, սեռերի միջև փոխհարաբերություններին, մարմնի խնամքին, աշխատանքին։
ԱՂՈԹՔՆԵՐԸ ԵՎ ՄԵԴԻՏԱՑԻԱՆ
Բահաուլլայի` հավատացյալների համար նախատեսած կարևորագույն օրենքներից մեկն է ամենօրյա աղոթքը և մեդիտացիան։ Բահաուլլայի և Աբդուլ-Բահայի աղոթքների ժողովածուները թարգմանվել են բազմաթիվ լեզուներով։ Այն ամբողջությամբ բաղկացած է մեդիտացիաների համար Բահաուլլայի տեքստերից։ Այդ գրքերը բահայիի համար ծառայում են որպես հոգևոր կյանքի հիմք։
ԻՆՔՆԱԶՍՊՈՒՄՆ ԱԼԿՈՀՈԼԻՑ և ԹՄՐԱԴԵՂԵՐԻՑ
Բահաուլլան սովորեցնում էր, որ ալկոհոլի, ինչպես նաև թմրադեղերի կամ պատրանքներ առաջացնող միջոցների օգտագործումը վնասակար ազդեցություն է թողնում բարձրագույն ֆիզիկական և մտավոր գործառույթների վրա, իսկ դա, իր հերթին, խոչընդոտում է հոգևոր զարգացմանը։ Բահայիներին արգելված է կիրառել դրանք որևէ տեսքով։ Միակ բացառությունը բժշկի խորհուրդն է, սակայն այն պետք է սահմանափակվի միայն այն դեպքերով, երբ այլ բուժում գոյություն չունի։ Այլ արգելքներ, որոնք վերաբերում են սննդին կամ ըմպելիքներին, Բահայի ուսմունքը չի դնում։ Ծխելը, օրինակ, չի արգելվում` չնայած և դատապարտվում է որպես սովորություն, որը վնասակար է մարմնական առողջության համար և հաճախ տհաճ է շրջապատի համար։
ՊԱՍԸ
Բահայի ուսմունքը պասը դիտարկում է որպես հոգին կարգապահության ընտելացնող միջոց։ Բահաուլլան բոլոր 15-70տ բահայիներին պատվիրեց տարին մեկ անգամ պահպանել տասնիննօրյա պաս, այսինքն, հրաժարվել սննդից ամեն օր արևածագից մինչև արևամուտ։ Ըստ բահայի օրացույցի պասի շրջանն ընկնում է Ալա (Վեհություն) ամսի վրա և տևում է մարտի 2-ից մինչև 21-ը ներառյալ։ Պասի շրջանը դիտվում է որպես հոգևոր վերածննդի և նոր աշխատանքների նախապատրաստման շրջան։ Քիթաբ-ի-Աղդասում նշվում է, որ պաս պահպանելու անհրաժեշտությունից ազատվում են կերակրող մայրերը, հղի կանայք, զառամյալները, հիվանդները և նրանք, ովքեր ճանապարհորդում են, զբաղված են ծանր աշխատանքով, ինչպես նաև տասնհինգ տարեկանից ցածր երեխաները։
ԻՆՔՆԱԶՍՊՈՒՄԸ ՉԱՐԱԽՈՍՈՒԹՅՈՒՆԻՑ
Բացի կարգադրություններից հավատացյալներին` որպես անհատներ, Բահաուլլանն թողեց բազմաթիվ օրենքներ և կանոններ, որոնք վերաբերում են համայնքային կյանքին։ Այսպես, Բահաուլլան հոգևոր առողջության համար ծայրահեղ վնասակար էր համարում չարախոսությունը, մերձավորներին դատապարտելու հակումը. «Չարախոսությունը հանգցնում է սրտի լույսը և սպանում հոգու կյանքը»։ Չարախոսությունը մերձավորի դատապարտումն է երրորդ անձի ներկայությամբ` լինի դա չար մտադրությամբ, թե առանց դրա։ Բահայի համայնքի անդամին թույլատրված է Տեղական Հոգոևոր Ժողով բողոք ներկայացնել որևէ մեկի գործողությունների վերաբերյալ (առանց լայն հրապարակման)` թողնելով հարցի հետագա լուծումն այդ մարմնի հայեցողության վրա, իսկ ինքը` հավատացյալը պետք է խուսափի այդ թեմային վերաբերող խոսակցություններից։
ԱՄՈՒՍՆՈՒԹՅՈՒՆԸ
Բահայի հավատը կարգադրում է մինչև ամուսնություն պահպանել անարատությունը, քանի որ սեքսուալ բնազդը տրված է մարդուն երեխաներ ծնելու և ամուսնական կապերն ամրացնելու համար։ Ամուսնության մեջ ամուսինները պետք է անպայման պահպանեն փոխադարձ հավատարմություն։ Այդ պահանջին մեծ նշանակություն է տրվում։ Ամուսնությունը ոչ մի դեպքում պարտադիր չէ բահայիի համար, սակայն թախանձագին խորհուրդ է տրվում և անվանվում է «բարեկեցության պատվար»։ Ամուրիությունը չի համարվում առաքինություն, այլ, ընդհակառակը, դասվում է անցանկալի սահմանափակումների շարքին։
Բահայիների մոտ բացակայում է ամուսնության կնքման սահմանված ծեսը։ Ծիսակատարությունը կարող է լինել շատ հասարակ։ Միակ պահանջը փոխադարձ երդումն է. «Մենք բոլորս, հիրավի, կհետևենք Աստծո կամքին»։ Ծեսն անցկացվում է Հոգևոր Ժողովի իմացությամբ, որը հավաստիացել է ծնողների համաձայնության մեջ և նրա նշանակված վկաների մասնակցությամբ։ Արարողությունը սովորաբար ավարտվում է հարսնացուի և փեսացուի ընտրած աղոթքների կարդալով և երաժշտությամբ։
ԱՄՈՒՍՆԱԼՈՒԾՈՒԹՅԱՆ ՊԱՅՄԱՆՆԵՐԸ
Բահայի ուսմունքով ամուսնալուծությունը թույլատրվում է, բայց հավանություն չի տրվում։ Համարվում է, որ ընտանեկան կյանքի սովորական դժվարությունները «մաքրում են» ամուսինների «բնավորությունները» և ամրացնում ամուսնական միությունը, որը կարելի է համեմատել հասարակության շենքի աղյուսիկի հետ։ Ըստ որում ընդունվում է, որ բնավորությունների անհամատեղելիության պատճառով ընտանեկան կյանքում կարող են ծագել անհաղթահարելի դժվարություններ։ Այն դեպքերում, երբ ամուսինների միջև օտարացումը հասնում է այն աստիճանի, որ խոսք է գնում ամուսնալուծության մասին, բահայի օրենքով նախատեսված է այսպես կոչված «սպասման տարին», այսինքն, ամուսինների առանձին կյանքի տարին։ Այդ շրջանն անհրաժեշտ է, որպեսզի ամուսինները շրջապատի խորհուրդներից օգտվելու հնարավորություն ունենան և բախումը հաշտեցնելու փորձեր ձեռնարկեն և այդպիսով պահպանեն միությունը։ Կողմերից յուրաքանչյուրը կարող է Տեղական Հոգևոր Ժողովի օգնությանը դիմել։ Տեղական Հոգևոր Ժողովի անդամները հանդիպում են ամուսինների հետ և պարզում, թե նրանք արդյոք պատրաստ են հաշտեցման փորձ անել։ Եթե հաշտեցումն անհնար է, Հոգևոր Ժողովը նշանակում է ամսաթիվ, որից սկսվում է «սպասման տարին»։ Այդ պահից նրանք ձեռք են բերում առանձին կացարան։
«Սպասման տարվա» ընթացքում Հոգևոր Ժողովը փորձում է օգնել զույգին հաղթահարել ծագած դժվարությունները։ Չի բացառվում նաև մասնագետների օգնությունը։ Բահայի օրենքով ամուսնալուծությունը կարող է կնքվել «սպասման տարվա» ավարտից ոչ շուտ։
Նման գործընթացը կարելի է անվանել «բուժում ընտանիքի համար»։ Ամուսնությունը, երբ այն «հիվանդ» է, բուժում են խնայող միջոցներով` տրամադրելով «ընտանեկան օրգանիզմին» ուժերը հավաքելու և հիվանդությունը հաղթահարելու հնարավորություն։
ՔԱՂԱՔԱԿԱՆ ՇԱՐԺՈՒՄՆԵՐԻՆ ՉՄԱՍՆԱԿՑԵԼԸ
Բահաուլլայի կարծիքով Բահայի հավատի արտակարգ կարևոր օրենք է համարվում լրիվ հրաժարումը որևէ քաղաքական շարժուներում մասնակցելուց։ Թվում է, թե Բահայի հավատի համախոհները, որոնք պայքարում են հանուն ամբողջ մարդկության բարօրության, այդ նպատակների իրականացման համար պետք է մասնակցեն տարբեր քաղաքական գործողություններում։ Կյանքում ամեն ինչ այլ է։ Բահայիներին թույլատրված է մասնակցել ընտրություններում և քվեարկել ցանկացած թեկնածուի օգտին, ով, ինչպես նրանց հուշում է խիղճը, ընդունակ է առավել մեծ օգուտ բերել հասարակությանը։ Հավատացյալները նաև կարող են զբաղեցնել պետական պաշտոններ, որոնք կապված չեն քաղաքական գործունեության հետ։ Սակայն բահայիներն իրավունք չունեն միանալու որևէ կուսակցության և շարժումների։
Դրա բացատրությունը պետք է փնտրել Բահայի հավատի հիմնական սկզբունքներից մեկում, այսինքն, այն համոզվածության մեջ, որ մեր օրերում բոլոր ժողովուրդների և պետությունների համար չկա ավելի կարևոր խնդիր, քան մարդկության միասնության նվաճումը։ Միայն այդ նոր աստիճանի դեպքում մարդկային քաղաքակրթության վերելքը, ինչպես սովորեցնում էր Բահաուլլան, ճանապարհ կբացի իսկական սոցիալական առաջընթացի համար. «Բարօրությունը, խաղաղությունը, համերաշխությունը կլինեն միայն այն ժամանակ, երբ կհաստատվի ամուր միասնություն»։ Բահաուլլան ենթադրում էր, որ քաղաքական շարժումներն իրենց էությամբ բաժանում են մարդկանց` հակադրելով նրանց միմյանց։ Դրանք ընդունակ չեն ծառայել ամբողջ մարդկության ընդհանուր շահերին։ Ցանկացած քաղաքական միջոցներ, ինչպես նշում էր Բահաուլլան, լինեն դրանք ազգային, ռասայական, մշակութային կամ գաղափարական իմաստի, սահմանափակ են և ոչ կատարյալ։
Քաղաքականությանը չմիջամտելու սկզբունքը չի խանգարում, որ բահայիները որոշակի դիրք զբաղեցնեն զուտ սոցիալական կամ բարոյական բնույթի որոշ վիճելի հարցերի վերաբերյալ` պայմանով, որ այդ հարցերը չեն դառնում քաղաքական վեճերի առարկա։ Շատ տարիներ Բահայի հավատի հետևորդները նկատելի դեր են խաղացել այնպիսի սոցիալական հարցերի լուծման մեջ, որոնցից են ռասայական հավասարության նվաճումը և խտրականության ոչնչացումը։
Քաղաքականությանը չմիջամտելու սկզբունքը և՛ գաղափարապես, և՛ գործնա-կանում սերտ կապված է իշխանությունների նկատմամբ օրինապահության սկզբունքի հետ։ Բահաուլլան իր համախոհներին կոչ էր անում ենթարկվել կառավարությանը, որը ներկայումս գտնվում է իշխանության ղեկին և ձեռնպահ մնալ այն թուլացնելու կամ տապալելու որևէ փորձերից։ Իշխանության փոփոխության դեպքում` ունենալով իշխանություններին հավատարիմ մնալու այդ նույն սկզբունքը, բահայիները պետք է դառնան նոր Վարչական Կարգի օրինապահ հպատակներ։ Այդպիսի դիրքը լավագույնս համաձայնեցվում է քաղաքականությանը չմիջամտելու պահանջի հետ։
ԽՈՐՀՐԴԱԿՑՈՒԹՅՈՒՆԸ` ԲԱՀԱՅԻՆԵՐԻ ՀԱՍԱՐԱԿԱԿԱՆ ԿՅԱՆՔԻ ԿԱԶՄԱԿԵՐՊՄԱՆ ՀԻՄՆԱԿԱՆ ՍԿԶԲՈՒՆՔԸ
Բահայի հավատի բոլոր օրենքների և հասարակական կառուցվածքների հիմքում դրված է «խորհրդակցությամբ» որոշումների կոլեկտիվ ընդունման սկզբունքը։ Ի նկատի ունենք կարծիքների անկեղծ, սակայն բարյացակամ փոխանակումը ճշմարտության պարզման և իսկական համերաշխության նվաճման նպատակով։ Չափազանցություն չի լինի, եթե ասենք, որ Բահայի հավատի յուրաքանչյուր համախոհ անցնում է «խորհրդակցության» դպրոց։
Ոչ պակաս կարևոր դեր է հատկացվում խորհրդակցության սկզբունքին բահայի ընտանեկան կյանքում, հատկապես ամուսնու և կնոջ միջև։ Բոլոր դեպքերում հավատա-ցյալներին, երբ դա տրամաբանական է, խորհուրդ է տրվում անգամ անձնական գործերում ուրիշների մոտ խորհուրդ փնտրել։ Սակայն, Արդարության Համաշխարհային Տունը նախազգուշացնում է.
«Պետք է հիշել, որ բահայիների ցանկացած համատեղ քննարկման նպատակն է խնդրի լուծման փնտրումը, ինչը տարբերվում է որոշ շրջաններում մեր օրերում ընդունված պրակտիկայից, երբ խմբի մասնակիցները մերկացնում են իրենց հոգին, ինչպես այդ արվում է Հավատով արգելված խոստովանության ժամանակ… Մեզ արգելված է որևէ մեկին խոստովանել մեր մեղքերը և վատ արարքները… ինչպես դա անում են որոշ կրոնական աղանդներ։ Բայց եթե մենք ցանկանանք ընդունել մեր սխալը կամ մեր թերությունները, զղջալ կամ ներողություն խնդրել, ոչ ոք մեզ չի արգելում այդպես վարվել»։
Բահայի Հոգևոր Ժողովների ևս մեկ հետաքրքիր առանձնահատկությունն է միաբանության գիտակցական ձգտումը։ Ձայների մեծամասնությամբ որոշումների ընդունումը կատարելությունից հեռու, հարկադիր միջոց է. «Բահայիների խորհրդի ավարտի իդեալական տարբերակն է միաբան որոշման ընդունումը։ Երբ այդ անհնար է, պետք է քվեարկություն անցկացվի… Որոշումն ընդունելուց անմիջապես հետո այն դառնում է ամբողջ Ժողովի որոշում, այլ ոչ միայն այն անդամների, ովքեր մեծամասնություն են կազմել»։
Ժառանգություն և կտակ
Բոլոր բահայիները պետք է կտակ գրեն։ Նրանք լիակատար ազատություն ունեն՝ որոշելու, թե ինչպես տնօրինեն իրենց ունեցվածքը։ Սակայն Բահաուլլան սահմանել է ժառանգման հստակ ցուցումներ, երբ մարդը մահանում է առանց կտակ թողնելու։ Ըստ այդ ցուցումների հանգուցյալի ունեցվածքը բաշխվում է յոթ կատեգորիայի ժառանգների՝ երեխաների, ամուսնու, հոր, մոր, եղբայրների, քույրերի և ուսուցիչների միջև, ըստ որի ավելի բարձրում գտնվողները ավելի մեծ մասնաբաժին են ստանում։ Այն դեպքերում, երբ ժառանգների որոշակի կատեգորիաներ գոյություն չունեն, մասնաբաժինը բաժին է ընկնում մասամբ մյուս կատեգորիայի ժառանգներին, մասամբ՝ Տեղական հոգևոր ժողովին։
Թաղման կարգը
Քանի որ մարմինը հոգու տաճարն է, ուստի մեռած մարմնին պետք է մեծագույնս պատվել և հարգանքով վերաբերվել։ Բահաուլլան հրամայել է թաղել մեռածներին մետաքսի մեջ, իսկ հնարավորության դեպքում՝ բյուրեղյա դագաղների մեջ, քանի որ մարմինը, թեկուզ և հող է դարձել, բայց այնուամենայնիվ մի ժամանակ այն բարձրացվել է մարդու անմահ հոգու միջոցով։
Մահացածի հուղարկավորությունը կատարվում է դագաղներում, իսկ դիակիզումը թույլատրելի չէ (բացառությամբ պետության կողմից սահմանված դեպքերի)։ Աբդուլ-Բահան բացատրում է այս պահանջը. «Մարդու մարմինը, որը ձևավորվել է աստիճանաբար, նույնպես պետք է աստիճանաբար անհետանա։ Սա համահունչ է իրերի ու բնության բնական կարգին և Աստվածային օրենքին։ Եթե մահից հետո ավելի լավ լիներ, որ այն այրվեր, ապա ի սկզբանե այն այնպես մտածված կլիներ, որ մահվանից հետո ինքնաբերաբար բռնկվեր ու մոխիր դառնար։ Բայց երկնային կամքով հաստատված Աստվածային կարգի համաձայն մահից հետո մարմինը մի փուլից մյուսը պետք է անցնի։ Այն պետք է նախորդից տարբերվի, որպեսզի երկրի վրա գոյություն ունեցող հարաբերությունների համաձայն կարողանա աստիճանաբար համակցվել և միաձուլվել այլ տարրերի հետ՝ շրջանցելով տարբեր փուլեր, մինչև հասնի բույսերի արքայություն, որտեղ այն կդառնա բույսեր և ծաղիկներ՝ վերածվելով գերագույն դրախտի ծառերի՝ ձեռք բերելով բույր և պայծառ գույներ»։
Հուղարկավորության մասին օրենքի համաձայն չի կարելի մարմինը տեղափոխել մահվան վայրից՝ մեկ ժամվա ճանապարհը գերազանցող հեռավորության վրա, ցանկացած մատչելի տրանսպորտով։ Մահացածի մարմինը պետք է փաթաթված լինի մետաքսի կամ բամբակի ծածկոցով, իսկ դագաղը լինի բյուրեղապակյա, քարե կամ ամուր, լավ որակի փայտից։ Նախքան մահացածի մարմինը հողին հանձնելը, հատուկ աղոթք են կարդում հանգուցյալի համար և, եթե այդպիսի հնարավորություն կա, մատին դնում էին հատուկ գրությամբ մատանի։ Հուղարկավորության կարգի մանրամասները պետք է հատուկ նշվեն բահայիյի կողմից գրված իր կտակում, և հարազատները պետք է ծանոթանան դրա հետ։
Հասկանալի է, որ այսօր հնարավոր է միայն հուղարկավորության ծիսակատարության վերաբերյալ Քիթաբ-ի-Աղդասի պահանջների մասնակի կատարումը, բայց հանգուցյալի համար աղոթքների ընթերցումն անկասկած իրականացվում է։
Տես նաև՝
Բահայի
Բունդեսլիգա 2016-17
Բունդեսլիգա 2016/2017, Գերմանիայի 54-րդ ֆուտբոլի առաջնություն։ Առաջնությունը մեկնարկում է 2016 թվականի օգոստոսի 13-ին, վերջին խաղերը կայանալու են 2017 թվականի մայիսի 21-ին։ Առաջնությանը մասնակցում են 18 ակումբներ։
Մասնակից ակումբները
Կատեգորիա:Բունդեսլիգայի մրցաշրջաններ Կատեգորիա:2016-17 եվրոպական ֆուտբոլային լիգաներում
Ռագըփ Զարաքօլու
Ռագըպ Զարաքօլու (Ragıp Zarakolu, ), թուրք մտավորական, ակտիվիստ, մարդու իրավունքների պաշտպան և Բելգե հրատարակչության հիմնադիր-տնօրեն, հեղինակն է շատ հրատակությունների, որոնց թեման է մասնավորապես Թուրքիայի փոքրամասնությունների խնդիրները և ազատությունը։
Կենսագրություն
Ծնվել է 1948 թ. Ստամբուլից ոչ հեռու գտնվող Բույուքադա կղզում։ Այդ ժամանակ նրա հայրը Ռեմզի Զարաքօլուն այդ կղզու ղեկավարն էր։ Մեծացել է հույն և հայ փոքրամասնությունների շրջապատում։ 1968 թ. սկսեց գրել «Անտ» և «Յենի Ուֆուկլար» թերթերի համար։
1971 թ. հինգ ամիս անցկացրել է բանտում «Ամնեստի Ինտերնեյշնալի» հետ գաղտնի կապեր ունենալու մեղադրանքով։ 1972 թ. Ռագըփ Զարաքօլուին դատապարտեցին 2 տարվա ազատազրկման իր «Երդում» հոդվածի համար, որ Հո Չի Մինհի և Վիետնամի պատերազմի մասին էր։
Սքոթ Բրաուն
Սքոթ Բրաուն (Scott Brown, ), շոտլանդացի ֆուտբոլիստ, կենտրոնական կիսապաշտպան։ Շոտլանդական «Սելտիկ» ակումբի ավագ։ Հանդես է գալիս նաև Շոտլանդիայի հավաքականում։ 2007 թվականի ամռանը նրա տեղափոխությունը «Հիբերնիանից» «Սելտիկ» դարձել է շոտլանդական ակումբների միջև կատարված ամենաթանկարժեք տրանսֆերը ։
Սարդակիր մեղվակիր
Սարդակիր մեղվակիր, խոլորձազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Սքոթ Բրաուն
Վաղ տարիներ
Վաղ տարիքում Բրաունը խաղացել է հարազատ տարածաշրջանի՝ Ֆայֆի մի քանի ակումբներում, որոնցից են «Ինվերկիտինգ Յունայթեդը» և «Ֆոլֆորդ Ռոյալսը»։
Սարդակիր մեղվակիր
Նկարագրություն
20-50 սմ բարձրությամբ, ամբողջական պալարներով, գեղազարդային բազմամյա խոտաբույս է։ Շուրթը լայն օվալաձև է, 1 դեղնավուն երիզով պուտով, հիմքում` 2 կոնուսաձև խավոտ թմբիկներով, պարզորոշ եռաբլթակ՝ լեզվականման կամ ձվաձև եզրերի բլթակներով և համարյա կլորավուն միջին բլթակով, գագաթում՝ ներքև թեքված հավելուկով։ Կտուցանման վերնակապը S-ձև է։ Ծաղկապատի արտաքին մասերը վարդագույն կամ մանուշակագույն կանաչավուն ջղերով են ։
Ռագըփ Զարաքօլու
Ծանոթագրություններ
Կատեգորիա:Թուրք մտավորականներ Կատեգորիա:Բույուքադա քաղաքում ծնվածներ Կատեգորիա:Թուրք իրավապաշտպաններ Կատեգորիա:Թուրք հրատարակիչներ Կատեգորիա:Ստամբուլում ծնված անձինք Կատեգորիա:Թուրք լրագրողներ Կատեգորիա:Մարդու իրավունքների թուրք ակտիվիստներ Կատեգորիա:Թուրք կալանավորներ և ձերբակալվածներ Կատեգորիա:Թուրք սոցիալիստներ Կատեգորիա:Գրաքննությունը Թուրքիայում
Սարդակիր մեղվակիր
Տարածվածություն
Հայաստանում աճում է միայն Զանգեզուրի ֆլորիստիկական շրջանում և Կապանի շրջակայքում։ Աճում է նաև Անդրկովկասում, Թալիշում, Եվրոպայում, միջերկրածովյան ավազանի երկրներում և Արևմտյան Ասիայում ։
Սքոթ Բրաուն
«Հիբերնիան»
Պրոֆեսինալ կարիերան Սքոթն սկսել է 2002 թվականին, երբ պայմանագիր կնքեց «Հիբերնիան» ակումբի հետ։ Բրաունի նորամուտը «հիբսի» կազմում տեղի է ունեցել 2003 թվականի մայիսի 3-ին՝ «Աբերդին» ակումբի դեմ տնային խաղում ։ Մեկ շաբաթ անց Բրաունն առաջին անգամ խաղադաշտ դուրս եկավ էդինբուրգյան «Հիբերնիանի» մեկնարկային կազմում։ Դա «Մոտերուել» ակումբի դեմ խաղն էր, որտեղ նրանք հաղթեցին 1:0 հաշվով ։ Մասնակցելով 2002-03 մրցաշրջանի վերջին 2 խաղերին՝ երիտասարդ ֆուտբոլիստը 3 գոլ խփեց։ Նախավերջին՝ «Լիվինգստոնի» դեմ խաղում նա դուբլ ձևակերպեց, իսկ ամեկ շաբաթ անց գրավեց «Պարտիկ Տիսլի» դարպասը ։
Սարդակիր մեղվակիր
Էկոլոգիա
Աճում է ստորին լեռնային գոտում՝ ծովի մակարդակից 600-800 մ բարձրությունների վրա և շիբլյակում։ Ծաղկում է մայիս ամսին, պտղաբերում՝ մայիս-հունիսին ։
Պահպանություն
Կրիտիկական վիճակում գտնվող տեսակ է։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև Բեռնի կոնվենցիայի հավելվածում։ CITES-ի կոնվենցիայի հավելվածում ընդգրկված է որպես Orchidaceae ընտանիքի ներկայացուցիչ ։
Սքոթ Բրաուն
«Հիբերնիան»
Հաջորդ մրցաշրջանում Սքոթ Բրաունը դարձավ «հիբսի» հիմնական կազմի խաղացող։ Այդ տարի նա անցկացրեց 41 հանդիպում և խփեց 4 գոլ։ Չնայած նրան, որ «Հիբերնիան» շոտլանդիայի առաջնությունում զբաղեցրեց ընդամենը 8-րդ հորիզոնականը, էդինբուրգցիները Լիգայի գավաթում հասան մինչև եզրափակիչ՝ պայքարից դուրս թողնելով «Սելտիկին» և «Ռեյնջերսին»։ Միայն եզրափակչում նրանք պարտվեցին «Լիվինգստոնին» 0:2 հաշվով։ Բրաունը մասնակցել է առաջնության բոլոր խաղերին և խփել մեկ գոլ։ Դա 3-րդ փուլում «Մոնտրոզի» դեմ խաղն էր, որտեղ նրանք հաղթեցին 9:0 հաշվով։
Բահայի օրենքները
Տես նաև՝
Բաբի տաճարը Հայֆայում
Սարդակիր մեղվակիր
Պահպանություն
Պահպանության միջոցառումներ չեն իրականացվում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Բազմամյա բույսեր Կատեգորիա:Ծածկասերմեր Կատեգորիա:Խոլորձազգիներ Կատեգորիա:ՀՀ Կարմիր գրքում գրանցված բույսեր
Բահայի օրենքները
Տես նաև՝
Շողի Էֆֆենդի
Աբդուլ-Բահա
Բահաուլլա
Բահայիների օրացույցը
Հղումներ
Կատեգորիա:Բահայի
Սքոթ Բրաուն
«Հիբերնիան»
Հաջորդ մրցաշրջանի սկզբում «Հիբերնիանի» գլխավոր մարզիչ դարձավ Թոնի Մոուբրեյը, ով հույսը դրեց երիտասարդ ֆուտբոլիստների վրա։ Այդ պայմաններում Բրաունը փայլեց իր խաղով, սակայն 2004 թվականի սեպտեմբերի 19-ին նա «Սելտիկի» դեմ խաղում վնասվածք ստացավ, որի պատճառով խաղադաշտ վերադարձավ միայն 4 ամիս անց։ Ամբողջ 2004-05 մրցաշրջանի ընթացքում շոտլանդացին մասնացեց 24 հանդիպման և խփեց 2 գոլ։
Վնասվածքները շարունակեցին հետապնդել Բրաունին նաև հաջորդ տարի, և նա բաց թողեց մրցաշրջանի երկրորդ փուլի մեծ մասը։ Այս անգամ «Հարթ օֆ Միդլոտիանի» ֆուտբոլիստ Ժյուլեն Բրիլլի հետ պայքարում Բրաունը ջարդել էր ոտքը։ Հատկանշական է այն, որ բժիշկները միանգամից չհայտնաբերեցին վնասվածքը, և «Ռեյնջերսի» հետ հանդիպման ժամանակ նա խաղադաշտ դուրս եկավ մեկնարկային րոպեներից: 2:0 հաշվի ժամանակ Բրաունը ոտքի ցավի պատճառով փոփոխություն խնդրեց։ Խաղացողին միանգամից տեղափոխեցին հիվանդանոց, որտեղ կատարված ռենտգեն հետազոտությունից հետո պարզ դարձավ, որ խաղացողը ջարդել է ոտքի ոսկորը ։ Բրաունը խաղադաշտ վերադարձավ 2 ամիս անց՝ փոխարինման դուրս գալով մրցաշրջանի էդինբուրգյան վերջին դերբիում։
2006-07 մրցաշրջանում պարզ դարձավ, որ Սքոթը դարձել է Շոտլանդիայի լավագույն ֆուտբոլիստներից մեկը։ Այդ ֆուտբոլային տարում Բրաունը դարձավ «Հիբերնիանի» թալիսմանը։ Նրանք եզրափակչում 5:1 հաշվով հաղթեցին էդինբուրգյան «Կիլմարնոկին»։ Այդ տիտղոսը «հիբսի» համար վերջին 16 տարում առաջինն էր ։ Այդ տարվանից սկսած՝ Բրաունը դարձավ Շոտլանդիայի հավաքականի հիմնական կազմի խաղացող։
2006 թվականին դեկտեմբերի 2-ին «Հիբերնիան»-«Դանդի Յունայթեդ» խաղից առաջ Սքոթը հայտարարեց, որ ցանկանում է հեռանալ Էդինբուրգից, որպեսզի խաղա այնպիսի ակումբում, որտեղ նրան ավելի բարձր կգնահատեն։ Այդ հարցազրույցում նա նաև ասաց, որ իր գործակալ Վիլլի Մակկեյը, ում խորհրդով ինքը կայացրել է այդ որոշումը, փնտրում է նոր գործատու ։ 2007 թվականի հունվարի 31-ին Բրաունը պատմեց, որ երջանիկ կլինի, եթե ընթացիկ պայմանագրի ավարտից հետո տեղափոխվի այլ ակումբ։ Ֆուտբոլային հասարակությունը հակված էր նրան, որ Սքոթը ամռանը հեռանալու է ակումբից։ «Հիբերնիանի» ֆուտբոլիստ Կևին Թոմսոնը, ով 2007 թվականին էր տեղափոխվել «Ռեյնջերսից», իր հարցազրույցի ժամանակ ասաց, որ Բրաունի հետ զրույցում վերջինս պատմել է, թե շուտով տեղափոխվելու է Գլազգո ։ Այդ ժամանակ Սքոթով սկսվեցին հետաքրքրվել այնպիսի ակումբներ, ինչպիսիք են «Սելտիկը», «Էվերթոնը», «Տոտենհեմը», «Միդլսբրոն» և «Ռեդինգը»։
2007 թվականի մայիսին «Ռեդինգի» ներկայացուցիչները հայտարարեցին, որ ակումբը վերջնական պայմանավորվածություն է ձեռք բերել Բրաունի տեղափոխման վերաբերյալ, սակայն ֆուտբոլիստը հրաժարվել է այդ տրանսֆերից՝ իր արարքը մեկնաբանելով հետևյալ կերպ.
Բրաունը հրաժարվեց տեղափոխվել Անգլիայի բարձրագույն լիգա։ 2007 թվականի մայիսի 16-ին, երբ դեռ խոսակցություններ կային, որ նա շուտով կտեղափոխվի «ռենջերների» ակումբ, հայտարարվեց, որ նա պայմանագիր է կնքել «Սելտիկի» հետ ։ Բրաունի գործակալ Վիլլին «Sky Sports»-ին տված հարցազրույցի ժամանակ հաստատեց այդ լուրը և ավելացրեց, որ պայմանագիրը կնքվել է 5 տարով։ Սքոթի տեղափոխության հիմնական պատճառն այն էր, որ նա ցանկանում էր հանդես գալ Չեմպիոնների Լիգայում ։ Հետո հայտարարվեց, որ տրանսֆերը կազմել է 4.4 միլիոն ֆունտ ստերլինգ ։ «Հիբերնիանի» մարզաշապիկով Բրաունը վերջին անգամ խաղացել է 2007 թվականի մայիսի 20-ին. նա խփեց «Սելտիկի» դեմ խաղի երկու գոլերից առաջինը և խաղի ավարտին արժանացավ երկու ակումբների երկրպագուների ցափահարություններին ։
«Սելտիկ»
2007 թվականի հուլիսի 15-ին Բրաունը խփեց իր առաջին գոլը «Սելտիկի» կազմում։ Դա տեղի ունեցավ մինչմրցաշրջանային հավաքների ժամանակ տեղի ունեցած «Ռեյնջերսի» հետ խաղում։ Սքոթը միանգամից իր տեղը գտավ Գլազգոյի ակումբի մեկնարկային կազմում։ Նա կարևոր դեր էր խաղում Գորդոն Ստրականի կազմած տակտիկական սխեմայում։
2007 թվականի նոյեմբերի 6-ին Չեմպիոնների լիգայի շրջանակներում անցկացվող «Սելտիկ»-«Բենֆիկա» խաղում ընդհարվեց հակառակորդ թիմի կամերունցի կիսապաշտպան Ժիլ Բինյայի հետ, ով որակազրկվեց եվրագավաթների վեց խաղով ։ Այնուամենայնիվ Սքոթն ինքն էլ ուներ կարգուկանոնի հետ կապված լուրջ խնդիրներ. մինչ 2008 թվականի ապրիլը նա ստացել էր 13 դեղին քարտ և երեք անգամ հեռացվել էր դաշտից, որոնցից երկուսը «Old Firm» դերբիի ժամանակ։ Դա հանգեցրեց նրան, որ Գորդոն Ստրականն սկսեց ավելի քիչ դաշտ հանել նրան՝ կենտրոնական կիսապաշտպանի դիրքը վստահելով Բարի Ռոբսոնին ու Պոր Հարթլիին։
Հաջորդ մրցաշրջանի առաջին 3 ամիսների ընթացքում Բրաունը կրկին դարձավ թիմի հիմնական կենտրոնական կիսապաշտպան՝ դուրս մղելով ավելի փորձառու Հարթլիին։ Ստրականը շոտլանդացուն սկսեց օգտագործել որպես հենակետային կիսապաշտպան, ինչը նրան չխանգարեց շարունակել գոլեր խփել։ 2008 թվականի հոկտեմբերին Բրաունը ճանաչվել է շոտլանդական Պրեմիեր Լիգայի ամսվա լավագույն ֆուտբոլիստ ։
2009 թվականի հունվարին ՖԻՖԱ-ի վարկածով Բրաունը ճանաչվեց աշխարհի 30 ամենախոստումնալից ու զարգացող ֆուտբոլիստներից մեկը ։ Սքոթի մասին կազմակերպության պաշտոնական կայքում ասվել է.
2009 թվականի Լիգայի գավաթի խաղարկության եզրափակչում Սքոթ Բրաունն ճանաչվել է «Խաղի ֆուտբոլիստ», իսկ հանդիպման արդյունքում «Սելտիկը» 2:0 հաշվով հաղթել է «Ռեյնջերսին» և դարձել առաջնության հաղթող. դա երրորդ տիտղոսն էր Բրաունի կարիերայում։ 2008/09 մրցաշրջանի ավարտին կիսապաշտպանն իր գործընկեր ֆուտբոլիստների կողմից ճանաչվել է «Տարվա ֆուտբոլիստ» ։ Որակազրկման պատճառով Սքոթը չի մասնակցել մրցաշրջանի որոշիչ խաղին, որում «կելտերը» պարտվել են 0:1 հաշվով, և «Ռեյնջերսը» դարձել է Շոտլանդիայի չեմպիոն՝ ունենալով ընդամենը չորս միավորի առավելություն։
2009/10 մրցաշրջանի սկիզբը Բրաունը բաց թողեց վնասվածքի պատճառով։ Նա դաշտ վերադարձավ 2010 թվականի փետրվարի 2-ին. «Կիլմարնոկի» դեմ խաղում նա առաջին անգամ դաշտ դուրս եկավ թիմի ավագի թևկապով ։ Մեկ շաբաթ անց «կելտերի» մրցավարը՝ Թոնի Մոուբրեյը, հաստատեց, որ թիմի նոր ավագն է Սքոթ Բրաունը, ով փոխարինել է վարձավճարով այլ ակումբ տեղափոխված Սթիվեն Մակմանուսին ։ Նույն թվականի փետրվարի 28-ին Բրաունն իր կարիերայում երրորդ անգամ դաշտից հեռացվեց «Հին ֆիրմայի» դերբիի ժամանակ ։
Ակումբային վիճակագրություն
(2016 թվականի դեկտեմբերի 31-ի տվյալներով )
Շոտլանդիայի հավաքական
Բրաունը իր նորմաուտը ազգային հավաքականում նշել է 2005 թվականի նոյեմբերի 12-ին ԱՄՆ-ի հետ ընկերական խաղում ։ Դրանից հետո նա երկու տարի շարունակել է հանդես գալ Շոտլանդիայի երիտասարդական հավաքականում։
2007 թվականի մարտի 28-ին Բրաունը Իտալիայի հավաքականի դեմ խաղում խաղադաշտ դուրս եկավ թիմի հիմնական կազմում։ Այդ ժամանակ էլ Սքոթ Բրաունը դարձավ հավաքականի հիմնական կազմի խաղացող ։
Սքոթը երկու գոլ է խփել հավաքականի կազմում՝ 2009 թվականի սեպտեմբերի 5-ին գրավելով Մակեդոնիայի հավաքականի, իսկ 2010 թվականին մարտի 3-ին՝ Չեխիայի հավաքականի դարպասը։
Բրաունի խաղերն ու գոլերը Շոտլանդիայի հավաքականի կազմում
Ընդհանուր՝ 30 խաղ / 2 գոլ, 13 հաղթանակ, 6 ոչ-ոքի, 11 պարտություն
(ըստ 2013 թվականի փետրվարի 6-ի տվյալների)
Ակումբային նվաճումներ
«Հիբերնիան»
«Սելտիկ»
Ծոտլանդիայի հավաքական
Ազիրի գավառ
Ազիր, գավառ Կիլիկիայում, Ադանայի նահանգում ։
Վարչական բաժանում
Ադանայի գավառի կազմի մեջ էին մտնում հետևյալ գավառակները.
Ծանոթագրություններ
Կատեգորիա:Կիլիկիայի գավառներ
Շահերի ներդաշնակության տեսություն
Շահերի ներդաշնակության տեսություն, տասնիներորդ դարի կեսերի բուրժուական քաղաքատնտեսության հիմնական դրույթներից։ Առավել հայտնի ներկայացուցիչներն են Ֆրեդերիկ Բաստիան (Ֆրանսիա) և Հ. Չ. Քերին (ԱՄՆ)։ Շահերի ներդաշնակության տեսության հետևորդներից էին նաև Ֆ․ Ուոքերն ու Գ․ Ջորջը (ԱՄՆ), Մ․ Վիրտն ու Եվգենի Դյուրինգը (Գերմանիա), Ն․ Բունգեն (Ռուսաստան)։ Հասարակության դասակարգային «ներդաշնակության» գաղափարների վրա են խարսխված «Մասնակցություն», «Սոցիալական գործընկերություն», «ժողովրդական կապիտալիզմ», «Սահմանային արտադրողականություն» և այլ կոնցեպցիաները, որոնց նպատակն է կապիտալիզմը ներկայացնել ներհակություններից զերծ բանական հասարակարգ։
Բաստիայի տեսությունը
Բաստիան ձգտում էր ապացուցել, որ ժամանակակից բուրժուական հասարակարգում բացակայում են հակասություններն ու դասակարգային հակամարտությունները, տիրող սիստեմը կատարյալ է, արդարացի, ներդաշնակ և հիմնվում է փոխադարձ ծառայությունների վրա։ Ժխտում էր արժեքի օբյեկտիվ բովանդակությունը, այն համարում երկու փոխանակվող ծառայությունների հարաբերություն։ Այդ ծառայությունները, ըստ Բաստիայի, կատարում են ոչ միայն բանվորները, այլև կապիտալիստներն ու հողատերերը։ Շահույթը համարում էր կապիտալի սպառումը հետաձգելու համար կապիտալիստների, իսկ հողային ռենտան՝ հողը մշակելու և բարելավելու ծառայության համար հողատիրոջ ու նրա նախնիների վարձահատուցումը։ Նրա կարծիքով, ստեղծված արդյունքի մեջ կապիտալիստների բաժինը կրճատվում է, բանվորներինը՝ աճում։ Այդ ներդաշնակությունը կարող է խախտել միայն մարդկանց տնտեսական հարաբերությունների մեջ պետության միջամտությունը, այստեղից էլ՝ կողմ էր կապիտալիզմի ոչնչով չսահմանափակվող (մրցակցության, ձեռնարկատիրության ազատություն) զարգացմանը։
Քերիի տեսությունը
Քերին ոչ միայն պաշտպանում էր կապիտալիզմը, այլև արդարացնում ԱՄՆ-ի հարավում գոյություն ունեցող ստրկատիրությունը։ Իր տեսության հիմքում դնելով «բաշխման օրենքը»՝ ցանկանում էր ապացուցել, որ բուրժուական հասարակարգում տարբեր դասակարգերի շահերը ներդաշնակ են։ Բանվորների աշխատավարձը, նրա կարծիքով, աճում է աշխատանքի արտադրողականության բարձրացման համապատասխան, որի հետևանքով բանվորների ու կապիտալիստների տնտեաական դրության տարբերություններն աստիճանաբար վերանում են։
Կատեգորիա:Տեսություններ
Տրտունջ
«Տրտունջ», Հովհաննես Թումանյանի ստեղծագործություններից, որը գրվել է 1902 թվականի օգոստոսին Բելի Կլյուչում։
Պատմություն
Եղիշե Չարենցի անվան գրականության և արվեստի թանգարանում ինքնագրով պահպանվում է Թումանյանի նամակը, որտեղ առկա է «Տրտունջ» ստեղծագործության առաջին տարբերակը։
Բանաստեղծությունն արտատպվում է Բաքվում լույս տեսած Թումանյանի «Բանաստեղծություններ» ժողովածուից ։
Փաստեր
1902 թվականի օգոստոսին 6֊ին Ֆիլիպ Վարդազարյանին ուղված նամակում Թումանյանը գրել, որ անցյալ օրը մի ոտանավոր գրեցի, որը կուղարկեմ շուտով ։ Հետագայում՝ օգոստոսի 10֊ին գրած նամակում Թումանյանը նշել է․ Թումանյանի երկրորդ ոտանավորը, որը հեղինակը նույն նամակում ուղարկել է Ֆիլիպ Վարդազարյանին, եղել է օգոստոսի 10֊ին գրած «Ընկերիս» ստեղծագործությունը։
Ծանոթագրություններ
Կատեգորիա:Հովհաննես Թումանյանի բանաստեղծություններ
Բեսենբախ
Բեսենբախ (Bessenbach), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 5873 մարդ (ըստ 2010 թվականի դեկտեմբերի 31-ի) ։ Տարածքը կազմում է 29,99 կմ²։ Պաշտոնական կոդ՝ 09 6 71 112։
Կոմունան բաժանվում է՝ 6 գյուղական համայնքների։
Արտաքին հղումներ
Կատեգորիա:Գերմանիայի քաղաքներ
Սքոթ Բրեդլի
Սքոթ Բրեդլի (Scott Bradley, ), ամերիկացի կոմպոզիտոր, դաշնակահար և դիրիժոր։
Արամ Սարոյան
Վիլյամ Սարոյանի որդին է։
Սքոթ Բրեդլի
Կենսագրություն
Նրա վաղ վոճը ներառում էին հանրաճանաչ և ավանդական մեղեդիների հատվածներ; Դա սովորական պրակտիկա էր անիմացիոն երաժշտության համար։ Սակայն 1940-ական թվականներին Սքոթ Բրեդլիի կոմպոզիցիաները և գործիքավորումը օրիգինալ և բարդ դարձան, հաճախ օգտագործելով դոդեկաֆոնիս տեխնիկան (այս մեթոդը մշակել է իր ուսուցիչ Շյոնբերգը)։
Արամ Սարոյան
Կենսագրություն
Ծնվել է 1943 թվականի սեպտեմբերի 25-ին Նյու Յորքում։ Հայրը Վիլյամ Սարոյանն էր, մայրը՝ իռլանդուհի Քերոլ Գրեյսը, դերասանուհի, որի հետ հայրը ամուսնացել էր երկու անգամ, քույրը՝ Լյուսի Սարոյանը, դերասանուհի էր։ Արամ Սարոյանն ամուսնացած է, ունի երեք երեխա։ Ապրում է Լոս Անջելեսում կնոջ՝ ծագումով իռլանդացի նկարչուհի Գեյլին Սարոյանի հետ ։ Համալսարանում դասավանդում է գրական տեխնիկա։
Սքոթ Բրեդլի
Կենսագրություն
Բրեդլին թոշակի է անցել 1957 թվականին, երբ MGM ստուդիան փակեց իր անիմացիոն բաժինը։ Նա մահացել է 1977 թվականի ապրիլի 27-ին Լոս Անջելեսի Չատսվորտ թաղամասում։
Արտաքին հղումներ
Կատեգորիա:Կոմպոզիտորներ այբբենական կարգով Կատեգորիա:Դաշնակահարներ այբբենական կարգով Կատեգորիա:Դիրիժորներ այբբենական կարգով Կատեգորիա:Ամերիկացի կոմպոզիտորներ Կատեգորիա:Ամերիկացի կինոկոմպոզիտորներ Կատեգորիա:Ամերիկացի դաշնակահարներ Կատեգորիա:Դիրիժորներ Կատեգորիա:Ամերիկացի երաժիշտներ Կատեգորիա:20-րդ դարի դասական կոմպոզիտորներ
Պավլովո (գյուղ, Բոգոդուխովի շրջան)
Պավլովո (Павлове), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1769 թվականին։
Արամ Սարոյան
Ստեղծագործություններ
Հրատարակած գրքերն են.
Քննադատական աշխատանքներն են՝ «Մոռացված հաց» անթոլոգիան՝ նվիրված հայկական ծագումով ամերիկյան գրողների առաջին սերնդին (հրատարակված Դավիթ Խերդյանի կողմից), «Ամերիկյան պոեզիայի ամփոփագիր»։
Պավլովո (գյուղ, Բոգոդուխովի շրջան)
Արտաքին հղումներ
Կատեգորիա:Ուկրաինայի Խարկովի մարզի Բոգոդուխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1769 թվականին հիմնադրված բնակավայրեր
Արամ Սարոյան
Ստեղծագործություններ
2008 թվականին արժանացել է Ուիլյամ Կարլոս Ուիլյամսի անվան մրցանակի «Փոքրիկ բանաստեղծությունների ամբողջական ժողովածու»-ի համար։ Այս ժողովածուի ամենահայտնի բանաստեղծություններից մեկը պարզ, ոչ ավանդական ուղղագրությամբ, հակասական բառ է՝ «Լուույսս»՝ տպված գրքի դատարկ էջի մեջտեղում։ Այն ստացել է «Ազգային ներդրում արվեստների մեջ» մրցանակը։
Արամ Սարոյանի բանաստեղծություններից հայերեն է թարգմանել սարոյանագետ, գրող, արտիստ Էլֆիք Զոհրաբյանը։ Բանաստեղծությունները տպագրվել են «Նարցիս» գրական հանդեսում։
Ծանոթագրություններ
Կատեգորիա:Ամերիկահայ բանաստեղծներ Կատեգորիա:Ամերիկահայ արձակագիրներ Կատեգորիա:Ամերիկացի տղամարդ վիպասաններ Կատեգորիա:Ամերիկացի դրամատուրգներ Կատեգորիա:Ամերիկահայ գրողներ Կատեգորիա:Հարավային Կալիֆոռնիայի համալսարանի շրջանավարտներ
Վիլյաֆամեսի ամրոց
Վիլյաֆամեսի ամրոց (Castillo de Villafamés), ավերակները գտնվում են Իսպանիայի Վալենսիա տարածաշրջանի Կաստելին գավառի Վիլյաֆամես քաղաքում՝ բարձունքի վրա։ Հիմքի ֆունդամենտից և արխիվային այլ փաստաթղթերից պարզ է դառնում, որ Վիլյաֆամեսի ամրոցը իրենից ներկայացնում է մուսուլմանական շրջանի կառույց։ Իսպանիայի մշակույթի նախարարության կողմից՝ 1994 թվականի սեպտեմբերի 20-ին, Վիլյաֆամեսի ամրոցը ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0008792 գրանցման համարի տակ։
Պատմություն
1233 թվականին ամրոցը գրավել է Ջեյմ 1-ինը։ Իր ամբողջ ժամանակի ընթացքում ստորագրվեցին տարբեր բարեփոխումների ռեֆորմներ։ Մոնտեսայի միաբանությունը 14-րդ դարի վերջում հրամայում է Վիլյաֆամեսցիներին վերակառուցեն և ամրացնեն պաշտպանողական կառույցը։
Նկարագրություն
Ամրոցի ներսում գտնվում է շրջանաձև աշտարակը, որը բոլոր ուղղություններով ունի լուսամուտներ։ Պարիսպները ձգվում են դեպի վերև և մոտ են աշտարակի բարձրությանը։ Պարսպաշարը ունի տարածքի ռելիեֆի ուրվագիծը։ Միակ հետքը, որ մնացել է մուսուլմանների պաշտպանողական կառույցից դա պարիսպների ներսում գտնվող բակն է։
Արտաքին հղումներ
Կատեգորիա:Անդալուսիայի ամրոցներ
Սի (նոտա)
Սի, նոտա սոլֆեջիոյում։ Թվով յոթերորդ նոտան է։ Նշանակում ենք նաև անգլերեն H տառով (նաև B տառով, որն օգտագործվում է մի շարք երկրներում ՝ Անգլիայում, ԱՄՆ-ում, Հոլանդիայում)։ Սի-դիեզը կարդում ենք նաև His։ Գտնվում է ամբողջական լյա և կես դո նոտաների միջը։ Առաջին օկտավայում հնչեցրած մաքուր սի նոտայի ձայնը հավասար է 494 Հերցի )։
Արտաքին հղումներ
Կատեգորիա:Երաժշտական եզրույթներ Կատեգորիա:Նոտաներ
Բոգդանովկա (գյուղ, Կրասնինսկի շրջան)
Բոգդանովկա (Богдановка), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Սքորպիոնս
«The Scorpions» («Կարիճներ»), գերմանական ռոք-խումբ, որը ձևավորվել է 1965 թվականին Հաննովերում։ Խմբի ոճը կարելի է բնորոշել որպես դասական հարդ ռոք, Կարիճներ-ի համար հատկանշական են ռոք բալալդները։ Հանդիսանում է աշխարհի ամենահանրահայտ ռոք խմբերից մեկը, որը վաճառել է ալբոմների ավելի քան 150 միլիոն օրինակ։
Առաջին քայլերը
Խումբը հիմնվել է 1965 թվականին Ռուդոլֆ Շենկերի կողմից։ 1969 թվականին խմբին միացան հիմնադրողի կրտսեր եղբայր Միխայել Շենկերը և վոկալիստ Կլաուս Մայնեն։ Միջազգային հարդ-ռոք բեմում խումբը հայտնվեց 1972 թվականին, երբ թողարկեց իր առաջին «Lonesome Crow»(«Միայնակ Ագռավ») ալբոմը։
Հայտնության տարիներ
Նրանք աշխարհի ամենահայտնի և ամենաերկար գոյատևած ռոք խումբն են և առաջին անգլո-սաքսոնական խումբը, որը հաջողության հասավ միջազգային ասպարեզում։ Խումբը նվագում է մելոդիկ ծանր մետալի «melodic heavy metal» և ընդգրկում են ռոք բալլադներ։ Նրանց վաճառքի քանակներով ամենահաջողված ալբոմը՝ « Crazy World»-ն է (Խենթ աշխարհ), այն ընդգրկում է «Wind of Change» (Փոփոխության քամիներ) երգը, որը սիմվոլիստական էր, բնորոշում է քաղաքական դեպքերը Արևելյան Եվրոպայում 1980-ական թվականների վերջրին և 1990-ականների սկզբին։
Խումբը աշխարհի ամենալավ վաճառվող ալբեմներ ունեցող բենդերից մեկն է՝ ավելի քան 100 միլիոն սկսվառակների վաճառքով։ Նրանք թողարկել են 5 ալբոմ, որոնց երգերը արժանացել են 200 ոսկե, արծաթե, պլատնե, մուլտի-պլատիներ մրցանակների տարբեր երկրների մրցանակաբաշխություններում։ Rolling Stone խանութը Սքորպիոնսին անվանում է "ծանր մետալի հերոսներ", իսկ MTV-ին՝ "Ambassadors of Rock" (ռոքի դեսպաններ)։ Ռոքի արտիստների շրջանակներում նրանք բոլոր ժամանակների 46-րդ լավագույն խումբն են, ըստ Greatest Artists of Hard Rock (Ծանր ռոքի հանճարեղ սրտիստներ) ծրագրի։ Իսկ նրանց "Still Loving You" (Դեռ սիրում եմ քեզ) երգը 22-րդն է ամենահանճարեղ բալլադների շարքում։ Նրանք ստացել են բազմաթիվ մրցանակներ, օրինակ World Music Awards-ի ժամանակ ամենաթանկ նվերն են ստացել ։
Ծանոթագրություններ
Կատեգորիա:Գերմանական ռոք խմբեր Կատեգորիա:RCA Records-ի արտիստներ Կատեգորիա:1965 հիմնադրված երաժշտական խմբեր
Անգիոպլաստիկա
Անգոպլաստիկա, որը հայտնի է նաև որպես բալոնային անգիոպլաստիկա և անդրմաշկային ներլուսանցքային անգիոպլաստիկա, մինիմալ ինվազիվ, ներանոթային միջամտություն է որը կիրառվում է նեղացած կամ խցանված անոթների լուսանքը լայնացնելու համար, սովորաբար աթերոսկլերոզի ժամանակ ։Արտափքված բալոնը համադրված կաթետրի հետ (Բալոն կաթետր) անցկացվում է անոթի լուսանցքի ներսը մետեղական ուղեկցորդի միջոցով ապա ներփչվում է չափը ֆիքսելու համար ։Բալոնային հարկադրված ձգումը և շրջապատող մկանային հյուսվածքի, թույլ է տալիս լավացնել արյան հոսքը ։ Ստենտը սովորաբար տեղադրվում է բալոնային դիլատացիայից հետո, որպեսզի ապահովի լայնացած անոթի լուսանցքի անցանելիությունը, որից հետո կեթետրը հեռացվում է ։ Անգիոպլաստիկան ներառում է անոթային բոլոր միջամտությունները որոնք իրականացվում են տրանսմաշկային։
Բառը սերվում է Հունարեն ἀγγεῖον angeîon «անոթ» կամ «խոռոչ»  (Մարդու մարմնի) և πλάσσω plássō «ձև»։
Կորոնար զարկերակների անգիոպլաստիկա
Կորոնար անգիոպլաստիկան թերապևտիկ միջամտություն է որի նպատակն է բուժել ստենոզացված սրտի կորոնար զարկերակները որոնք հայտնաբերվում են սրտի իշեմիկ հիվանդության ժամանակ ։Կորոնար անոթների նեղացած հատվածներիառաջացումը կապված է խոլեստերոլի կուտակման հետ անոթի պատում որը հայտնի է որպես աթերոսկլերոզ ։ Տրանսմաշկային կորոնար միջամտությունը, կորոնար անոթների անգիոպլաստիկա է ստենտավորումով, ոչ վիրահատական միջամտություն է որը կիրառվում է դեպի սիրտ արյան հոսքը լավացնելու համար ։
Կորոնար անգիոպլաստիկան ցուցված է կորոնար անոթների այնպիսի հիվանդությունների համար ինչպիսիք են անկայուն ստենոկարդիա, առանց ՍՏ-էլևացիայով և ՍՏ-էլևացիայով ինֆարկտները և կորոնար անոթների սպոնտան խցանման բուժման համար ։
Պերիֆերիկ անգոպլաստիկա
Պերիֆերիկ անգիոպլաստիկան կապված է բալոնը օգտագործելով կորոնար անոթներից դուրս պերիֆերիկ անոթները լայնացնելու մեջ։ Աըս միջամտությունը մեծ մասամբ կիրառվում է աթերոսկլերոզային նեղացած անոթների բուժման մեջ որովայնում, ստորին վերջույթներում և երիկամային զարկերակներում որոնք առաջացել են պերիֆերիկ զարկերակների հիվանդություններով պայմանավորված։ Հաճախ պերիֆերիկ անգիոպլաստիկան կիրառվում է օգտագործելով մետաղական ուղեկցորդով, ստենտավորումով և աթերէկտոմիայով ։
Երիկամային զարկերակի անգիոպլաստիկա
Երիկամային զարկերակների ստենոզը ասոցացվում է հիպերտենզիայի և երիկամային անբավարարության հետ ։ Երիկամային զարկերակների օբստրուկցիան կարող է բուժվել ստենտավորումով կամ առանց դրա ։Կա երիկամային անգիոպլաստիկայի հարաբերական ցուցում երիկամային զարկերակների նեղացում, ակնթարթային այտուց և կանգային սրտային անբավարարություն ունեցողների համար ։
Հակացուցումներ
Անգիոպլաստիկան պահանջում է անոթային մուտք, սովորաբար ազդրային կամ ճաճանչային զարկերակներից և ազդրային երակից, որպեսզի ապահովվի մետաղալարերի և կաթետրների մուտքը դեպի անոթային համակարգ, եթե չկա բավարար չափի և որակի անոթային մուտք անգիոպլաստիկան հակացուցված է։ Անոթի փոքր չափը, հետին պատի կալցիֆիկացիան, օկլյուզիան, նախկինում տարած շունտավորումը կարող են բերել անոթային համակարգ մուտքի դժվարացմանը։
Անդրմաշկային կորոնար անգիոպլաստիկան հակացուցված է պացիենտների մոտ ձախ գլխավոր զարկերակի հիվանդությամբ որը կապված է վերոնշյալ զարկերակի սպազմի ռիսկի հետ միջամտության ընթացքում ։ ինչպես նաև այս միջամտությունը ցուցված չէ կորոնար անոթների 70%-ից պակաս նեղացման առկայության դեպքում ։
Իրականացման տեխնիկա
Մուտքը դեպի անոթային համակարգ սովորաբար ապահովվում է անդրմաշկային(մաշկի միջով, առանց մեծ վիրաբուժական միջամտության)։ (introducer sheath) անունով գործիքը ներդրվում է արյան անոթ Սելդինգերի մեթոդով ։ Ֆլյուրոսկոպիկ ուղեցույցներ ը օգտագործում են մագնիսական ռեզոնանսային տոմոգրաֆը կամ ռենգեն ֆլյուրոսկոպիան և ռենգեն կոնտրաստ նյութերը որպեսզի ապահովեն անկյունային բժշկական մետաղալարերի և կաթետրների ներկա ժամանակով անցկացման համար ։ Որպեսզի բուժենք անոթի նեղացած հատվածը ուղեկցող մետաղալարը անցկացվում է նեղացած հատվածով որից հետո անցկացվում է բալոնը ամրացված կաթետրին ցանկալի հատված ։ Տեղադրությունը ճշտվում է ֆլյուրոսկոպիայով և բալոնը ներմղվում է կոնտրաստի ջրային խառնուրդով որի ճնշումը պետք է գերազանցի նորմալ արյան ճնշմանը 75-ից մինչև 500 անգամ (6-ից մինչև 20 մթնոլորտային ճնշում), անգիոպլաստիկաների մեծ մասը չեն պահանջում 10 մթն․ բարձր ճնշում ։ Ստենտը կարող է կամ տեղդրվել կամ ոչ։
Պրոցեդուրայի ելքում Բալոնը, կաթետրը և մետաղական ուղեկցող լարը հեռացվում են և վնասված անոթը բուժվում են կամ բարձր ճնշման կիրառմամբ կամ անոթը փակող սարքով ։
Ներճաճանչային զարկերակային մուտքը և ներազդրային զարկերակային մուտքը դրանք անդրմաշկային կորոնար միջամտության 2 հիմնական ձևերն են ։ Ճաճանչային մուտքը գերադասելի է սուր կորոնար սինդրոմի ժամանակ զգալի ավելի ցածր արյունահոսության և անոթային բարդությունների հանդիպման հաճախակաությամբ համեմատաբար ազդրային մուտքի ։ Ազդրային մուտքը ունի նաև մահացության բարձր հավանականություն պացիենըներ մոտ ովքեր ունեն սուր կորոնար սինդրոմի և արյունահոսության բարձր ռիսկ ։ Ճաճանչային մուտքը նաև գերադասելի է կյանքի որակի պահպանման տեսանկյունից քանի որ նվազեցնում է բուժման արժեքը և ռեսուրսները ։
Ռիսկեր և բարդություններ
Հմեմատաբար վիրաբուժության հետ, անգիոպլաստիկան ունի ցածր ռիսկեր այն վիճակների բուժման համար որոնց դեպքում այն կիրառվում է, սակայն կան որոշ բարդություններ որնք կապված են անգիոպլաստիկայի հետ։
Անգիոպլաստիկան նաև ապահովում է ավելի կարճատև բուժում աթերոսկլերոզի ժամանակ հակված լինելով ռեստենոզի ի համեմատ շունտավորման ։Դեղապատ բալոն անգիոպլաստիկան ունի ռեստենոզի առաջացման ավելի ցածր հավանականություն ապահովելով անոթի անացնելիությունը կարճ և երկար ժամանակահատվածում ի համեմատ սովորական բալոն անգիոպլաստիկայի, ազդրածնկափոսային զարկերակի օկլյուզիվ հիվանդության ժամանակ ։ Դեղապատ ստենտներով և բալոններով իրականացվող անգիոպլաստիկան ունեն ռեստենոզի առաջացման ցածր և անոթային անցանելության պահպանման բարձր հաճախականություն, ինչպես նաև մահերի հաճախականության ցածր ռիսկ ։
Վերականգնում
անգիոպլաստիկայից հետո պացիենտեները հսկվում են մեկ օր որից հետո բարդությունների բացակայության դեպքում դուրս են գրվում հիվանդանոցից ։
Կաթետրի հատվածը հսկվում է արյունահոսության և այտուցի առաջացման ինչպես նաև սրտի ռիթմը և արյան ճնշումը հայտնաբերելու համար ուշացած պատռվածքը կամ արյունահոսությունը ։ Միջամտությունից հետո ուղեցույցներոի համաձայն է պետք է իրականացվի նաև մեզի քանակի, սրտային սիմպտոմների, ցավիր և այլ նշանների հսկողություն ։ Սովորաբար պացիենտները ստանում ենհանգստացնող դեղորայք որը  կանխարգելում է սպազմի առաջացումը։ Պացիենտները սովորաբար կարողանում են քայլել միջամտությանը հաջորդող 2-6 ժամերի ընթացքում և վերադառնում իրենց առօրյային հաջորդող 1 շբաթի ընթացքում ։